b'\n_START_ARTICLE_\nM\xc3\xb8lle (brettspill)\n_START_PARAGRAPH_\nM\xc3\xb8lle, eller Mil er et brettspill._NEWLINE_Spillet er et taktisk spill for to personer, hvor hver av spillerne gjennom utplassering og flytting av spillerbrikker p\xc3\xa5 spillebrettet, skal fors\xc3\xb8ke \xc3\xa5 f\xc3\xa5 fjernet s\xc3\xa5 mange av motspillerens brikker at denne ikke lenger er i stand til \xc3\xa5 forsvare seg. For \xc3\xa5 f\xc3\xa5 fjernet en av motspillerens brikker m\xc3\xa5 man f\xc3\xa5 tre p\xc3\xa5 rad langs en av strekene p\xc3\xa5 spillebrettet. N\xc3\xa5r en spiller kun har to av de opprinnelige ni brikkene sine igjen har den andre vunnet, da den f\xc3\xb8rste ikke lenger er i stand til \xc3\xa5 f\xc3\xa5 tre p\xc3\xa5 rad._NEWLINE__NEWLINE_Spilleregler: _NEWLINE_Spillet starter med at den som begynner, legger en av sine ni brikker p\xc3\xa5 ett av de 24 punktene p\xc3\xa5 brettet. _NEWLINE_Motspilleren plasserer s\xc3\xa5 en av sine brikker p\xc3\xa5 ett av de andre punktene p\xc3\xa5 brettet. Slik legges brikkene ut en etter en, til alle brikker er utlagt. Om en av spillerne f\xc3\xa5r tre p\xc3\xa5 rad (m\xc3\xb8lle) mens de legger ut brikker, kan han fjerne en av motspillerens brikker. Motspiller fortsetter med sin neste brikke._NEWLINE_N\xc3\xa5r alle brikker er lagt ut, fortsetter spillet ved at man flytter en brikke fra ett punkt til et ledig punkt. Man kan ikke flytte forbi et punkt. Om man ikke kan flytte noen brikke g\xc3\xa5r turen over til motspiller. _NEWLINE_M\xc3\xa5let er \xc3\xa5 f\xc3\xa5 tre p\xc3\xa5 rad, og da kalles dette "M\xc3\xb8lle". _NEWLINE_Skyvem\xc3\xb8lle. Skyvem\xc3\xb8lle best\xc3\xa5r av fem brikker, der den femte flyttes mellom de fire andre brikkene slik at det blir "M\xc3\xb8lle" i hvert drag. Dette er meget effektivt._NEWLINE_N\xc3\xa5r en spiller har tre brikker igjen, kan han flytte sine brikker fritt p\xc3\xa5 brettet uten \xc3\xa5 f\xc3\xb8lge linjene. _NEWLINE_N\xc3\xa5r en spiller har to brikker igjen, har denne tapt. _NEWLINE_If\xc3\xb8lge "Spill i middelalderens bysamfunn", har en spilt m\xc3\xb8lle i Norge i hvert fall siden vikingtiden (brett ble funnet i Gokstadskipet).  Det var ogs\xc3\xa5 kjent i Romerriket, og Kina for flere tusen \xc3\xa5r siden'